Kuko Salų futbolo asociacija

Kuko Salų futbolo asociacija, CIFA () – pagrindinė už futbolą atsakinga organizacija Kuko Salose. Viena mažiausių asociacijų tarptautinės FIFA sudėtyje. Futbolą žaidžia 8 % šalies gyventojų. CIFA vienija apie 1800 registruotų žaidėjų šalyje, turinčioje vos per 20 000 gyv.  Ji organizuoja nacionalinį futbolo čempionatą (nuo 1971 m.), taurės (nuo 1978 m.) bei žemesnio rango turnyrus, mini bei paplūdimio futbolo varžybas, praveda nacionalinės rinktinės paruošimą tarptautinėms varžyboms, dalyvauja regiono programoje „Laimėti Okeanijoje“. Tarptautines rungtynes praveda Nacionaliniame stadione, talpinančiame 3 000 žiūrovų. Pagrindinė būstinė yra didžiausioje Rarotongos saloje, šalies sostinėje Avarua.

Istorija 

CIFA susikūrė 1971 m., o 1994 m. įstojo į tarptautinę FIFA bei Okeanijos futbolo konfederaciją (OFC). Su FIFA tikslinių programų pagalba 2004 m. pastatytas naujas sporto centras, kuriame įsikūrė asociacijos būstinė, atidaryta Nacionalinė futbolo akademija su dviem futbolo aikštėmis, atitinkančiomis tarptautinius standartus. Akademijoje karjerą pradėjo žinomi rinktinės futbolininkai, žaidžiantys aukštesnio lygio klubuose Naujojoje Zelandijoje ir Australijoje.

Sudėtis 

Kuko Salų futbolo asociacija jungia nares, įsikūrusias išsibarsčiusiose salose 2 mln. km² teritorijoje pietų Ramiajame vandenyne, plotu prilygstančia Vakarų Europai. Nepaisant geografinių ypatumų, asociacija sėkmingai vykdo šalies futbolo vystymo programas, kas pora metų praveda jaunimo čempionatus. Jų metu atrenka geriausius žaidėjus tobulintis Nacionalinėje futbolo akademijoje, kurioje taip pat ruošiamos ir nacionalinės rinktinės prieš atrankinius OFC ir FIFA turnyrus.  

Į CIFA sudėtį įeina 14 narių (2009 m. duomenimis):
 Rarotongos saloje esantys 7 futbolo klubai:
 Avatiu futbolo klubas, 
 Puaikura futbolo klubas,
 Nikao futbolo klubas,
 Matavera futbolo klubas,
 Takuvaine futbolo klubas,
 Titikaveka futbolo klubas, 
 Tupapa Maraerenga futbolo klubas,
 Kitose salose įsikūrusios 7 futbolo organizacijos:
 Atiu futbolo asociacija, 
 Aitutaki futbolo asociacija, 
 Mangajos futbolo asociacija,
 Maukės futbolo asociacija,
 Mitiaro futbolo asociacija,
 Pukapukos futbolo asociacija (labiausiai nutolusi nuo CIFA būstinės– per 1150 km),
 Rakahangos futbolo asociacija. 

Kuko Salų futbolo nacionalinės lygos varžybose nugalėję klubai:
 2011 m. – Tupapa FC,
 2010 m. – Tupapa FC,
 2009 m. – Nikao Sokattak,
 2008 m. – Nikao Sokattack,
 2007 m. – Tupapa FC,
 2006 m. – Nikao Sokattack,
 2005 m. – Nikao Sokattack,
 2004 m. – Nikao Sokattack,
 2003 m. – Tupapa FC,
 2002 m. – Tupapa FC,
 2001 m. – Tupapa FC,
 2000 m. – Nikao Sokattack.

Duomenys 

 Futbolo populiarumas šalyje – vyrų futbolą lenkia tik regbis, moterų futbolas eina po netbolo,
 Didžiausi šalies vyrų rinktinės pasiekimai –  dalyvavimas OFC Nacijų taurės finalinių turnyrų atrankose 1998 ir 2002 m.,
 Didžiausi šalies moterų rinktinės pasiekimai – 3-ia vieta 2010 m. OFC čempionate,
 FIFA reitingas – vyrų rinktinės 195-ta vieta  (2012 m. sausio mėn.), moterų rinktinės 104-ta vieta  (2011 m. gruodžio mėn.),
 Registruotų žaidėjų – 1 800,
 Neregistruotų žaidėjų – 200,
 Futbolo klubų – 42,
 Futbolo biurokratų – 200.

Šaltiniai

Nuorodos 

 CIFA oficiali svetainė
 Kuko Salos FIFA tinklalapyje 
 Kuko Salos Okeanijos futbolo konfederacijos OFC tinklalapyje

Kuko salų sportas
Okeanijos futbolas